ประกาศคณะกรรมการกำกับการทวงถามหนี้ประกาศคณะกรรมการกำกับการทวงถามหนี้เรื่อง หลักเกณฑ์ วิธีการและเงื่อนไขเพื่ออำนวยความสะดวกในการร้องเรียนและการรับเรื่องร้องเรียนเกี่ยวกับการทวงถามหนี้[๑] อาศัยอำนาจตามความในมาตรา๒๓ วรรคสอง และมาตรา ๓๐ แห่งพระราชบัญญัติการทวงถามหนี้ พ.ศ. ๒๕๕๘ คณะกรรมการกำกับการทวงถามหนี้ออกประกาศไว้ดังต่อไปนี้ข้อ๑ ประกาศนี้ให้เรียกว่า ประกาศคณะกรรมการกำกับการทวงถามหนี้เรื่อง หลักเกณฑ์ วิธีการและเงื่อนไขเพื่ออำนวยความสะดวกในการร้องเรียนและการรับเรื่องร้องเรียนเกี่ยวกับการทวงถามหนี้ข้อ๒ ในประกาศนี้ผู้ร้องเรียน หมายความว่าลูกหนี้หรือบุคคลอื่นที่ได้รับการปฏิบัติจากผู้ทวงถามหนี้ที่เป็นการขัดต่อกฎหมายว่าด้วยการทวงถามหนี้ที่ได้ยื่นเรื่องร้องเรียนตามประกาศนี้เจ้าหน้าที่ผู้รับเรื่องร้องเรียน หมายความว่าผู้ที่ได้รับมอบหมายให้มีหน้าที่รับผิดชอบการปฏิบัติงานเกี่ยวกับการรับเรื่องร้องเรียนตามกฎหมายว่าด้วยการทวงถามหนี้ข้อ๓ ในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการกำกับการทวงถามหนี้เป็นผู้มีอำนาจในการวินิจฉัยชี้ขาดหมวด ๑การยื่นเรื่องร้องเรียน ส่วนที่ ๑สถานที่รับเรื่องร้องเรียน ข้อ๔ การร้องเรียนต่อคณะกรรมการกำกับการทวงถามหนี้ประจำจังหวัดหรือคณะกรรมการกำกับการทวงถามหนี้ประจำกรุงเทพมหานคร แล้วแต่กรณี อาจยื่น ณสถานที่ ดังต่อไปนี้ได้(๑)ที่ทำการปกครองจังหวัด(๒)ที่ว่าการอำเภอ(๓)สำนักการสอบสวนและนิติการ กรมการปกครอง(๔)กองบัญชาการตำรวจนครบาล(๕)สถานีตำรวจ(๖)สำนักนโยบายพัฒนาระบบการเงินภาคประชาชน สำนักงานเศรษฐกิจการคลังส่วนที่ ๒วิธีการยื่นเรื่องร้องเรียน ข้อ๕ ผู้ใดประสงค์จะร้องเรียนให้ยื่นเรื่องร้องเรียนเป็นหนังสือหรือร้องเรียนด้วยวาจาตามวิธีการที่กำหนดในประกาศนี้ข้อ๖ การร้องเรียนจะกระทำด้วยตนเองหรือมอบอำนาจให้ผู้อื่นซึ่งบรรลุนิติภาวะร้องเรียนแทนก็ได้ในกรณีที่มีการมอบอำนาจให้ร้องเรียนแทนให้แนบหนังสือมอบอำนาจพร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจมาด้วยข้อ๗ การร้องเรียนเป็นหนังสือให้ลงลายมือชื่อผู้ร้องเรียนและมีสาระสำคัญดังต่อไปนี้(๑)วัน เดือน ปี ที่ยื่นเรื่องร้องเรียน(๒)ชื่อและที่อยู่ของผู้ร้องเรียน(๓)ชื่อและที่อยู่ของผู้ถูกร้องเรียน(๔)รายละเอียดข้อเท็จจริงของเรื่องร้องเรียน พร้อมเอกสารหลักฐานที่เกี่ยวข้อง(๕)ความประสงค์ หรือเหตุผลในการร้องเรียนข้อ๘ กรณีร้องเรียนด้วยวาจาให้เจ้าหน้าที่ผู้รับเรื่องร้องเรียนจัดทำหนังสือร้องเรียนโดยมีรายละเอียดตามที่กำหนดในข้อ๗ แล้วอ่านให้ผู้ร้องเรียนฟังและให้ผู้ร้องเรียนลงลายมือชื่อในหนังสือดังกล่าวหมวด ๒การรับเรื่องร้องเรียน ส่วนที่ ๑การตรวจเรื่องร้องเรียน ข้อ๙ เมื่อเจ้าหน้าที่ผู้รับเรื่องร้องเรียนได้รับหนังสือร้องเรียนที่มีรายการครบถ้วนตามที่กำหนดในข้อ๗ แล้ว ให้บันทึกเรื่องร้องเรียนตามแบบ รทน.๑ ท้ายประกาศนี้และออกใบรับเรื่องร้องเรียนให้แก่ผู้ร้องเรียนไว้เป็นหลักฐาน พร้อมทั้งบันทึกเรื่องร้องเรียนลงในสารบบการรับเรื่องร้องเรียนตามแบบรทน. ๒ ท้ายประกาศนี้ข้อ๑๐ ในกรณีที่เจ้าหน้าที่ผู้รับเรื่องร้องเรียนเห็นว่าเรื่องร้องเรียนดังกล่าวยังมีข้อบกพร่องเอกสารหลักฐานไม่ครบถ้วนเพียงพอให้เจ้าหน้าที่ผู้รับเรื่องร้องเรียนแจ้งให้ผู้ร้องเรียนทราบเพื่อยื่นเอกสารหลักฐานเพิ่มเติมได้หรือเป็นกรณีขาดรายละเอียดข้อเท็จจริงที่ควรมีให้แจ้งผู้ร้องเรียนทราบเพื่อชี้แจงข้อเท็จจริงเพิ่มเติมหรืออาจบันทึกข้อเท็จจริงดังกล่าวให้ผู้ร้องเรียน โดยนำความในข้อ ๘ มาบังคับใช้โดยอนุโลมข้อ๑๑ เมื่อเจ้าหน้าที่ผู้รับเรื่องร้องเรียนได้รับเรื่องร้องเรียนไว้แล้วให้ส่งเรื่องร้องเรียนดังกล่าวให้พนักงานเจ้าหน้าที่รวบรวมข้อเท็จจริงพร้อมเอกสารหลักฐานที่เกี่ยวข้องข้อ๑๒ หากเรื่องร้องเรียนตามข้อ ๑๑อยู่ภายในเขตพื้นที่ที่รับผิดชอบของคณะกรรมการกำกับการทวงถามหนี้ประจำจังหวัด หรือคณะกรรมการกำกับการทวงถามหนี้ประจำกรุงเทพมหานครแล้วแต่กรณี ให้ที่ทำการปกครองจังหวัด หรือกองบัญชาการตำรวจนครบาล แล้วแต่กรณีในเขตพื้นที่ที่รับผิดชอบนั้น เป็นผู้เสนอเรื่องต่อคณะกรรมการดังกล่าวต่อไปส่วนที่ ๒การส่งเรื่องร้องเรียน ข้อ๑๓ ในกรณีที่เรื่องร้องเรียนตามข้อ๑๑ไม่อยู่ภายในเขตพื้นที่ที่รับผิดชอบของคณะกรรมการกำกับการทวงถามหนี้ประจำจังหวัดหรือคณะกรรมการกำกับการทวงถามหนี้ประจำกรุงเทพมหานคร แล้วแต่กรณีให้พนักงานเจ้าหน้าที่รวบรวมข้อเท็จจริงพร้อมเอกสารหลักฐานที่เกี่ยวข้องเสนอต่อหัวหน้าหน่วยงานที่รับเรื่องร้องเรียนเพื่อพิจารณาส่งเรื่องร้องเรียนไปยังคณะกรรมการกำกับการทวงถามหนี้ประจำจังหวัดหรือคณะกรรมการกำกับการทวงถามหนี้ประจำกรุงเทพมหานครที่มีอำนาจในการพิจารณาเรื่องร้องเรียนนั้นโดยด่วนและแจ้งให้ผู้ร้องเรียนทราบข้อ๑๔ ในกรณีกรมการปกครอง ที่ว่าการอำเภอสถานีตำรวจ และสำนักงานเศรษฐกิจการคลัง เป็นสถานที่รับเรื่องร้องเรียนให้หน่วยงานที่รับเรื่องร้องเรียนดังกล่าวรวบรวมข้อเท็จจริงพร้อมเอกสารหลักฐานที่เกี่ยวข้องแล้วส่งเรื่องร้องเรียนดังกล่าวพร้อมเอกสารหลักฐานที่เกี่ยวข้องไปยังที่ทำการปกครองจังหวัดหรือกองบัญชาการตำรวจนครบาลแล้วแต่กรณี ที่มีอำนาจพิจารณาเรื่องร้องเรียนนั้นประกาศ ณ วันที่ ๑๙พฤศจิกายน พ.ศ. ๒๕๕๘พลเอก อนุพงษ์ เผ่าจินดารัฐมนตรีว่าการกระทรวงมหาดไทยประธานกรรมการกำกับการทวงถามหนี้[เอกสารแนบท้าย]๑. แบบบันทึกเรื่องร้องเรียนตามพระราชบัญญัติการทวงถามหนี้พ.ศ. ๒๕๕๘ (รทน. ๑)๒. สารบบการรับเรื่องร้องเรียนตามพระราชบัญญัติการทวงถามหนี้พ.ศ. ๒๕๕๘ (รทน.๒)(ดูข้อมูลจากภาพกฎหมาย)ปริยานุช/จัดทำ๒๔ ธันวาคม๒๕๕๘ปริญสินีย์/ตรวจ๒๔ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๒๒ ง/หน้า ๒๑/๔ ธันวาคม ๒๕๕๘